ໂຕກຽວເຕືອນປະຊາຊົນ ໃຫ້ລະມັດລະວັງ ໃນການໃຊ້ນໍ້າປະປາ
ຜູ້ປົກຄອງກຸງໂຕກຽວ ເຕືອນປະຊາຊົນ ໃຫ້ລະມັດລະວັງ ໃນການໃຊ້ນໍ້າປະປາ
ທ່ານ Shintaro Ishihara ຜູ້ປົກຄອງນະຄອນຫລວງໂຕ ກຽວ ຮຽກຮ້ອງໃຫ້ພວກຊາວເມືອງໃນນະຄອນຫລວງ ຂອງຍີ່ປຸ່ນຢູ່ໃນຄວາມງຽບສະຫງົບຫລັງຈາກໄດ້ກວດເຫັນ ລະດັບກໍາມັນຕະລັງສີ ທາດ iodine ສູງຂຶ້ນໃນວັນພຸດມື້ ນີ້ໃນລະບົບນໍ້າປະປາທີ່ຜູ້ຄົນໃຊ້ນັ້ນ ທາງການຍີ່ປຸ່ນກ່າວວ່າ ລະດັບກໍາມັນຕະລັງສີທີ່ວ່ານີ້ບໍ່ໄດ້ ເຖິງຂັ້ນເປັນໄພຂົ່ມຂູ່ຕໍ່ສຸຂະພາບຂອງຜູ້ຄົນ ແຕ່ວ່າພວກພໍ່ ແມ່ບໍ່ຄວນຈະເອົານໍ້າປະປາຫລືນົມຜົງປະສົມກັບນໍ້າປະປາ ນີ້ໃຫ້ລູກທີ່ມີອາຍຸບໍ່ຮອດ 1 ປີດື່ມ ໃນການປາກົດໂຕທາງໂທລະພາບນັ້ນ ທ່ານ Ishihara ຮຽກຮ້ອງໃຫ້ປະຊາຊົນໃນນະຄອນ ຫລວງຍີ່ປຸ່ນ ໃຫ້ຢູ່ໃນຄວາມສະຫງົບແລະພະຍາຍາມໃຊ້ນໍ້າຢ່າງລະມັດລະວັງ ໃນບໍ່ເທົ່າໃດຊົ່ວໂມງກ່ອນໜ້ານັ້ນ ລັດຖະບານໄດ້ຂະຫຍາຍການຈໍາກັດຮັດແຄບໃນການຂາຍ ນໍ້ານົມແລະພວກຜັກທີ່ເປັນໃບຈາກຂົງເຂດຕ່າງໆອ້ອມແອ້ມໂຮງໄຟຟ້ານີວເຄລຍ Fukushi ma ທີ່ໄດ້ຮັບຄວາມເສຍຫາຍ ທີ່ໄດ້ເຮັດໃຫ້ກໍາມັນຕະລັງສີຮົ່ວໄຫລອອກມາສູ່ສະພາບແວດ ລ້ອມນັບແຕ່ເກີດໄພແຜ່ນດິນໄຫວແລະຄື້ນຟອງຍັກສຸນາມິຢ່າງຮ້າຍແຮງໃນວັນທີ 11ເດືອນ ນີ້ມານັ້ນ ສະຫະລັດກໍໄດ້ປະກາດເຊ່ນກັນ ຫ້າມນໍາເຂົ້າສິນຄ້າປະເທດນໍ້ານົມແລະຜະລິດຕະ ພັນທີ່ເຮັດຈາກນໍ້ານົມ ພ້ອມທັງໝາກໄມ້ແລະຜັກສົດຈາກ 4 ແຂວງຂອງຍີ່ປຸ່ນທີ່ຕັ້ງຢູ່ໃນ ເຂດອ້ອມແອ້ມໂຮງໄຟຟ້ານີວເຄລຍແຫ່ງນັ້ນ ໄດ້ມີການຍົກຍ້າຍພວກພະນັກງານກູ້ໄພອອກຈາກໂຮງໄຟຟ້າດັ່ງກ່າວຫລັງຈາກບ່າຍ 4 ໂມງ ຂອງວັນພຸດມື້ນີ້ຕາມເວລາໃນທ້ອງຖິ່ນ ຫລັງຈາກສັງເກດເຫັນຄວັນໄຟສີດໍາຫລືອາຍນໍ້າພຸ່ງຂຶ້ນຈາກເຕົາແຍກນີວເຄລຍໜ່ວຍທີ 3 ນັ້ນ ບັນດາເຈົ້າໜ້າທີ່ປະຈໍາໂຮງໄຟຟ້າ ກ່າວວ່າ ພວກເຂົາເຈົ້າຍັງບໍ່ຮູ້ຈັກເທື່ອວ່າ ແມ່ນຫຍັງພາໃຫ້ເກີດຄວັນນີ້ຂຶ້ນ ແຕ່ພວກພະນັກ ງານໄດ້ຖືກອົບພະຍົບອອກຈາກສະຖານທີ່ດັ່ງກ່າວເພື່ອເປັນການເອົາມາດຕະການປ້ອງກັນ ລ່ວງໜ້າ